**Pályázati adatlaphoz kapcsolódó önkormányzati nyilatkozat**

Alulírott ………………….. (név) az ……………………. (a továbbiakban: Önkormányzat) képviseletében az Országos Pályaépítési Program keretében benyújtott pályaépítési pályázat kapcsán az alábbi kötelezettségvállalási nyilatkozatokat teszem.

1. a pályázati adatlapon és mellékleteiben feltüntetett adatok teljes körűek, valódiak és hitelesek, az abban tett nyilatkozatok a valóságnak megfelelnek.
2. a pályázat benyújtásával egyidejűleg Önkormányzat vállalja a pályánként 200 000 Ft pályázati biztosíték megfizetését és tudomásul veszi, hogy amennyiben eláll a szerződéskötéstől, a pályázati biztosíték az MLSZ-t illeti meg.
3. az együttműködési megállapodás tartalmát Önkormányzat megismerte és tudomásul veszi, hogy annak módosítására csak az MLSZ kifejezett hozzájárulása esetén van mód, azzal, hogy a hozzájárulás megtagadása nem mentesíti az Önkormányzatot ajánlati kötöttsége alól.
4. az Önkormányzat képviselője jogosult a pályázó szervezet képviseletére és kijelenti, hogy a testületi szervek részéről a pályázat benyújtásához és a jelen nyilatkozat megtételéhez szükséges felhatalmazással rendelkezik, a pályázat benyújtását jóváhagyták és harmadik személyeknek semminemű olyan jogosultsága nincs, mely az általa képviselt szervezet részéről megakadályozná vagy bármiben korlátozná a pályázat megvalósítását.
5. Önkormányzat vállalja, hogy a kivitelezéshez szükséges összes engedélyt beszerzi és a kivitelezés kezdetére átadja azokat az MLSZ, vagy az MLSZ képviselője (beruházás bonyolító) részére.
6. a Futballpálya létesítés teljes időtartama alatt az Önkormányzat biztosítja valamennyi olyan feltétel teljesítését, amely egyéb esetben a beruházó feladata lenne, így különösen, de nem kizárólagosan: a felvonulási terület biztosítását, vízvételi lehetőséget, áramvételi lehetőséget, munkaterület kivitelezésre alkalmassá tételét (cserjék, fák kivágását, gyökereik eltávolítását a területről, stb), építési terület előkészítését, szintbe hozását (20x40 m pályánál a maximális eltérés a pálya leendő területén a legmagasabb és legmélyebb pont között 30 cm, félpályánál maximum 40 cm, nagypályánál maximum 50 cm lehet /amennyiben a szintkülönbség ennél több, az Önkormányzatnak a szükséges munkálatokat a kivitelezés megkezdése előtt kell elvégeznie/),
7. Önkormányzat vállalja, hogy biztosítja az anyagok, gépek, stb. építési területre történő beszállításához szükséges bejárást, útvonalat kb. 40 tonna/gk. súlyhatárig. Amennyiben az Önkormányzat által kijelölt útvonal annak ellenére megsérül, hogy a kivitelezők nem terhelték túl és szabályosan használták, az Önkormányzat nem tarthat igényt a helyreállításra, illetve annak költségére.
8. Az üzemeltetéshez szükséges összes műszaki feltételt (pl.: elektromos kapcsolószekrény, öntözéshez szükséges víz, vízvételi lehetőséget, (vezetékes víz, fúrt kút, stb. formában)) az Együttműködési megállapodásban foglaltakkal összhangban a Önkormányzat biztosítja, legkésőbb a kivitelezési munka megkezdéséig, legfeljebb a Futballpálya kivitelezési helyétől számított 50 m távolságra.
9. Amennyiben a pályázati kiírásban szereplő lehetőséggel élve LED világítást kér a Önkormányzat a 12x24, vagy 20x40 méteres pályához, elfogadja, hogy a LED fényvetők felszerelése – esetlegesen - a műszaki átadást követő 3.-4. héten kerül csak sor.
10. Önkormányzat tudomásul veszi azt, hogy kizárólag az MLSZ honlapján található műszaki tartalom megvalósítása támogatható költség, egyéb az előkészítés, tereprendezés, feltöltés, szintek kialakítása, támfal építés, stb. körbe tartozó munkák nem.
11. Önkormányzat vállalja, hogy a pályázat tárgyának megépítése helyszínén, a kivitelezésre meghirdetett időszakban (minimum 8 nap) valamennyi a kivitelezésben részt venni kívánó Vállalkozónak – előre egyeztetett időpontban – bemutatja az építési területet, ismerteti velük mindazon adatokat, tényeket, stb. amelyek a kivitelezésre és az anyagszállításra történő minél pontosabb ajánlatadáshoz szükséges. Lehetőséget biztosít részükre a helyszín megismerésére, bejárására, tanulmányozására. Vállalja, hogy olyan részletes adatokat ad meg részükre, amelyek elősegítik azt, hogy az MLSZ által rendelkezésükre bocsátott információk mellett, szakmailag és pénzügyileg megalapozott ajánlatot nyújthassanak be a kivitelezésre.
12. Önkormányzat tudomásul veszi, hogy a kivitelezést az MLSZ által tenderen kiválasztott vállalkozó végzi.
13. Önkormányzat együttműködik a kivitelezővel, az MLSZ képviselőjével és az MLSZ által megbízott műszaki ellenőrrel azért, hogy a kivitelezés az MLSZ által meghatározott időpontban elkezdődhessen, és zökkenőmentesen kerüljön végrehajtásra. Önkormányzat tudomásul veszi, hogy az MLSZ jogosult a munkaterület átadásának és a munkavégzés kezdetének és befejezésének időpontját meghatározni.
14. a pályázat tárgyának megépítése kapcsán, az MLSZ és a kivitelezést végző Vállalkozó közti vállalkozói szerződést a kivitelezés kezdési időpontjában (a terület műszaki átadásakor) az Önkormányzat, mint majdani üzemeltető megismeri, és az abban foglaltakat elfogadja, segíti annak megvalósulását.
15. Önkormányzat vállalja, hogy az üzemeltetés teljes ideje alatt (minimum 15 év) a beruházásra előírt, együttműködési megállapodásban és a műszaki átadás kapcsán átvett karbantartási utasításokban rögzített karbantartást saját költségén folyamatosan elvégzi, vagy külsős vállalkozóval elvégezteti. Önkormányzat tudomásul veszi, hogy a karbantartási kötelezettség elmulasztásából eredő valamennyi kárt saját költségen köteles elhárítani.
16. Önkormányzat tudomásul veszi azt, hogy a kivitelezés műszaki tartalmához és költségéhez kapcsolódó információkról az MLSZ nem köteles részletesebb tájékoztatást biztosítani annál, mint ami a pályázati útmutatóban, a vállalkozóval kötött szerződésben és annak mellékleteiben olvasható.
17. Önkormányzat vállalja, hogy nyertes pályázat esetén egy összegben kifizetésre kerül az együttműködési megállapodás 2. mellékletében meghatározott ellenérték. Ezt az összeget az Önkormányzatnak a megállapodás aláírását követő 8 napon belül előlegként kell átutalnia az MLSZ bankszámlájára. A pályázati biztosítékként megfizetett díj ebbe az összegbe beszámít.
18. ha a tényleges kivitelezési ár magasabb, mint a pályázat benyújtásakor megismert becsült költség 110%-a, akkor Önkormányzat elállhat az MLSZ által kötendő együttműködési megállapodás aláírásától. Amennyiben bármilyen más ok miatt, vagy indoklás nélkül áll el a Önkormányzat az MLSZ által kötendő együttműködési megállapodás aláírásától, akkor tudomásul veszi, hogy a pályázat benyújtását követő 2 naptári évben az MLSZ kizárhatja az általa meghirdetett pályázatokból és elveszti a Pályázati Biztosítékként megfizetett összeget.
19. amennyiben a beruházás építési engedély köteles, Önkormányzat vállalja a beruházás 70%-ának összegével megegyező jelzálogjog 15 évre szóló bejegyzését és a bejegyzéshez kapcsolódó költségek megfizetését. A beruházás akkor is megvalósítható, ha a beruházás helyszínét biztosító ingatlan nem, vagy nem kizárólagosan önkormányzati tulajdonban van, ebben az esetben azonban a nem önkormányzati tulajdonú ingatlanra, illetve ingatlan részre a beruházás 70%-ának erejéig az MLSZ javára kerülhet bejegyzésre a jelzálogjog az Önkormányzat költségre, amennyiben nem építési engedély köteles a beruházás. Az MLSZ kizárólagos döntési jogköre a jelzálogjog bejegyzésének előírása. Amennyiben építési engedély köteles a beruházás, akkor a jelzálog jogosultja a Magyar Állam lesz.
20. amennyiben a pályázat megvalósításában olyan partner vesz részt, amely még nem lépett be a Bozsik-program egyesületi vagy intézményi programjába, akkor vállalja, hogy legkésőbb a 2016/2017-es szezonban a fenti programok egyikében regisztrálja magát.
21. Önkormányzat tudomásul veszi, hogy szerződéskötési kötelezettség terheli; amennyiben a szerződéskötési kötelezettségnek a teljes beruházási költség megismerését követő 15 munkanapon belül nem tesz eleget a Önkormányzat vagy az ellenértéket 8 napon belül nem utalja át, az MLSZ a pályázatot visszalépettnek tekintheti és 2 évre kizárhatja az MLSZ által kiírásra kerülő későbbi pályázatokból valamint nem fizeti vissza a Önkormányzat által Pályázati Biztosítékként megfizetett összeget.
22. a fejlesztéssel érintett ingatlan(ok) tulajdonosa(i) nem sportszervezet illetve nem a Magyar Állam.
23. Az építeni kívánt projektelemmel érintett önkormányzati tulajdonú ingatlan legalább korlátozottan forgalomképes.
24. Önkormányzat tudomásul veszi, hogy a kivitelezés során a Vállalkozó utasítást – a vállalkozási szerződés értelmében - kizárólag az MLSZ-től és a Műszaki ellenőrtől fogadhat el.

Dátum:

\_\_\_\_\_\_\_\_\_\_\_\_\_\_\_\_\_\_\_\_\_

………………… Önkormányzat

képviseli: